cyanic-selkie/wikianc huggingface dataset:
Kranavatn
Í flestum löndum er kranavatn einnig neysluvatn þó ekki alls staðar. Vatnsgæði eru mjög breytileg eftir heimshlutum. Þar sem vatnsgæði eru lélegri er stundum nauðsynlegt að sía eða sjóða vatnið til að drepa gerla í vatninu og gera það drykkjarhæft. Heilsufar þeirra sem hafa aðgang að hreinu kranavatni er oft betra þeirra sem ekki hafa aðgang að slíku.
Islamabad
Islamabad (úrdú: اسلام آباد) er höfuðborg Pakistan og liggur á Potohar hálendinu í norðausturhluta landsins. Islamabad er staðsett á 33°40′N 73°10′A. Árið 2014 var áætlað að í sjálfri borginni byggju 1.9 miljónir manns en á stór Islamabad svæðinu 2.2 miljónir.
Orðsifjar
Nafn borgarinnar er samsett úr tveim orðum, Islam og abad sem þýðir Borg Íslams. Íslam er arabískt orð sem vísar til trúarbragða Íslam en -abad er Persneska og þýðir búsetusvæði eða borg.
Konstantinopolsky byrjun
Konstantinopolsky byrjun er mjög sjaldséð skákbyrjun sem kemur upp eftir leikina 1.e4 e5 2.Rf3 Rc6 3.g3. Byrjunin var fyrst tefld í skákinni Konstantinopolsky – Ragozin, Moskvu 1956 og þaðan dregur hún naf sitt. Samkvæmt ChessBase þann 1. nóvember 2009 hefur byrjunin verið tefld 346 sinnum og meðal annars af skákmeisturum eins og: Rozentalis, Kovchan og Nevostrujev.
Stirling
thumb|right|250px|Miðborg Stirling.
Stirling (gelíska: Sruighlea, skoska: Stirlin) er borg í Skotlandi og höfuðstaður Stirling sveitarfélagsins. Í miðborg Stirlingar er vígi og gamall bær sem byggður var upp á miðöldum. Hún liggur við ána Forth. Árið 2017 voru íbúar Stirling um 38.000 manns og íbúar borgarsvæðisins tæp 50.000 manns. Vegna þess er hún smæsta borgin í Skotlandi og meira að segja eru nokkrir bæir í landinu stærri en Stirling.
Þegar Konungsríkið Skotland var til var Stirling einn höfuðvíga þess og Davíð 1. Skotlandskonungur gerði hana að konunglegri borg árið 1130. Árið 2002 var Stirling gerð að opinberri borg af Elísabet 2.
Hoya uncinata
Hoya uncinata er fjölær jurt í vaxblómaættkvísl. Útbreiðslan er á Súmötru og Jövu.
Carlos Mozer
Carlos Mozer (fæddur 19. september 1960) er brasilískur fyrrverandi knattspyrnumaður. Hann spilaði 32 leiki með landsliðinu.
Mælifell (Staðarsveit)
Mælifell í Staðarsveit (566 m) á Snæfellsnesi er fjallshnjúkur upp af Búðum. Mælifell er úr ljósgrýti og þykir formfagurt á að líta þá þegar ljósgrýtið skiptir litum eftir birtuskilyrðum. Efst uppi á fjallinu er gígur og í honum vatn sem fylgir svipuð þjóðsaga og tjörninni á Tindastóli í Skagafirði. Í henni segir, að óska- eða náttúrusteinar fljóti upp og að vatnsbakkanum á Jónsmessunótt. Áhöld eru uppi um tilurð fjallsins og jarðfræðingar ekki á einu máli um hvort Mælifell sé hraungúll er hafi myndast við troðgos eftir að jökulhettan hopaði, eða hvort fjallið hafi myndast á öllu hefðbundnari hátt við gos undir jökulhettunni sem þá var.
Vangildisbætur
Vangildisbætur er nálgun við útreikning skaðabóta sem eiga að setja kröfuhafa í sömu stöðu fjárhagslega eins og hann hefði aldrei gert viðkomandi samning. Meðal kostnaðarliða sem kröfuhafinn gæti fengið bættan með þessum hætti er kostnaður við samningsgerð, kostnað vegna samningsslitanna sjálfra, innkaupsverð sérhæfs búnaðar sem hann hefði ella ekki keypt, gjöld sem ekki fást endurgreidd, og missir hagnaðar vegna annarra samninga sem hann náði ekki að efna eða gera af þeim sökum.
Aristippos frá Kýrenu
Aristippos (435 – 366 f.Kr.) var grískur heimspekingur, fæddur í Kýrenu í Afríku (nú í Líbýu). Hann mun hafa verið velkunnur fylgjandi Sókratesar og Platon getur hans í samræðunni Fædoni, þar sem síðustu stundum Sókratesar er lýst, en ein persóna samræðunnar lýsir yfir undrun vegna þess að Aristippos hafi ekki verið við hlið Sókratesar er dauðadómi hans var framfylgt. Aristippos mun þá hafa verið á eynni Ægínu ásamt öðrum kunningja Sókratesar, Kleombrotosi. Að öðru leyti er Aristipposar hvergi getið í samræðum Platons. Honum bregður hins vegar fyrir í ritum Xenophons. Samkvæmt Æskínesi hafði Aristippos upphaflega komið til Aþenu „sökum frægðar Sókratesar“.
Díogenes Laertíos segir allnokkrar sögur um Aristippos og veru hans við hirð Díonýsíosar og Díonýsíosar yngra.
Annaðhvort Aristippos sjálfur eða dóttursonur hans, sem hét í höfuðið á afa sínum, stofnaði skóla Kýreninga, sem hélt fram nautnahyggju og sjálfshyggju. Dóttir Aristipposar eldra, Arete frá Kýrenu, var sögð hafa verið heimspekingur sjálf og hafa menntað Aristippos yngra, sem í kjölfarið var nefndur Mētrodidaktos eða „hinn móðurmenntaði“.
Hvorki ritverk Aristipposar eldra né Aristipposar yngra eru varðveitt.
Mexíkóflói
thumb|right|Kort sem sýnir helstu borgir við Mexíkóflóa Mexíkóflói er stór flói sem gengur inn af Karíbahafi milli Mexíkó, Bandaríkjanna og Kúbu. Flóinn tengist við Karíbahaf um Júkatansund milli Júkatanskaga og Kúbu og við Atlantshaf um Flórídasund milli Flórída og Kúbu.
Amerigo Vespucci var fyrsti evrópski landkönnuðurinn sem sigldi um flóann árið 1497.
Golfstraumurinn á upptök sín í Mexíkóflóa.
Prófastsdæmi
Prófastsdæmi er stjórnsýslueining innan kristinnar kirkju. Hver prófastur hefur umsjón með þjónustu presta og kirkjulegri starfsemi á ákveðnu svæði sem nefnist prófastsdæmi. Prófastdæmi skiptast svo í prestaköll.
Á Íslandi
Þjóðkirkja Íslands skiptist í níu prófastsdæmi sem hvert hefur sinn prófast. Þau lúta svo aftur annað hvort til vígslubiskups í Skálholti eða á Hólum.
Heimildir
Upplýsingar um prófastsdæmi á kirkjan.is
Brjóskgljáfiskar
Brjóskgljáfiskar (Fræðiheiti: Chondrostei) eru undirflokkur geislugga sem inniheldur tvo ættbálka, uggageddur og styrjur.
Samtök íslenskra skólalúðrasveita
Samtök íslenskra skólalúðrasveita (skammst. SÍSL) eru samtök um samstarf íslenskra skólalúðrasveita sem stofnuð voru þann 15. október 1983. Meginhlutverk SÍSL er að halda landsmót skólalúðrasveita og að standa fyrir útsetningum á íslenskum lögum fyrir sveitirnar. Samtökin starfrækja einnig sameiginlega lúðrasveit, Lúðrasveit æskunnar, sem ætluð er til að veita lengra komnum skólalúðrasveitarmeðlimum tækifæri til að spreyta sig á meira krefjandi verkum, og eru þá yfirleitt fengnir erlendir stjórnendur.
Stakkholtsgjá
thumb|Stakkholtsgjá. Í fjarska má sjá fólk á gangi í gjánni. thumb|Fossinn innst. Stakkholtsgjá er móbergsgjá í Stakkholti, norðan við Eyjafjallajökul, sunnan við Þórsmörk og vestur af Goðalandi,. Hún er um 2 km löng, allt að 100 m djúp og þrengist innst. Innst í gjánni fellur bergvatnsfoss.
Acer miyabei
Acer miyabei er lauftré af ættkvísl hlyna (Acer) sem er frá norður (Hokkaido) og mið Japan. Hann getur orðið allt að 25 m hár.
Interlingue
Interlingue er tilbúið tungumál sem búið var til árið 1922 af baltnesk-þýska málfræðingnum Edgar de Wahl. Það kallaðist Occidental til 1949. Orðaforðinn er tekinn úr rómönsku tungumálunum sem og þýsku, og því er málið tiltölulega auðskiljanlegt fyrir þá sem kunna þau mál.
Bókmenntir
Helstu bókmenntatextarnir í Occidental birtust í Cosmoglotta. Einnig voru nokkur verk, bæði frumsamin og þýdd, gefin út á Interlingue.
Sumar frumsamdar bækur eru:
Geirólfsnúpur
Geirólfsnúpur er fjall (433 m) sem gengur fram í sjó á milli Skjaldabjarnarvíkur í Árneshreppi og Sigluvíkur sunnan Reykjafjarðar. Milli þessara víkna er svo lágur háls á bak við fjallið sem nefnist ýmist Sigluvíkurháls (um 210 m) eða Skjaldarvíkurháls. Úr þessu skarði er kjörið að ganga á Geirólfsgnúp. Fegursta útsýni er allt norður til Hornbjargs og suður til Drangaskarða.
Skynsemi
Skynsemi er geta hugans til að draga ályktanir eða finna ástæður og gefa skýringar þegar maður dregur ályktanir, alhæfir, fellir dóma eða myndar sér skoðanir, tekur ákvarðanir og leysir vandamál. Franski heimspekingurinn René Descartes skilgreindi skynsemina sem hæfileikann til að „vega og meta og greina rétt frá röngu“. Skynsemin er í þessum skilningi oft talin andstæða geðshræringa.
Tenglar
Alasan
Narfeyri
thumb|Narfeyri Narfeyri er kirkjustaður á Skógarströnd, utarlega við austanverðan Álftafjörð. Í kaþólskum sið var þar kirkja helguð heilögum Nikulási, en frá 1563 hefur þar verið útkirkja, nú síðast frá Stykkishólmi síðan árið 1970, þá er Skógarströnd varð hluti af Stykkishólmsprestakalli. Núverandi kirkja er lítil timburkirkja, byggð árið 1889. Aldamótaárið 1900 skekktist hún á grunni í ofsaveðri er þá gekk yfir og var endurbyggð það sama ár. Forveri þessarar litlu timburkirkju fauk hins vegar alveg af grunni í ofsaveðri 1867 og var einnig endurbyggð það sama ár.
Kengúrur
Kengúrur eru pokadýr sem tilheyra ættinni Macropodidae en til hennar teljast allt að 47 tegundir. Kengúrur finnast ekki aðeins í Ástralíu heldur einnig á Tasmaníu, Papúa-Nýju Gíneu og á Bismarck-eyjum. Á hverju ári eignast kengúrur unga, meðgangan er mjög stutt, hún varir einungis í 30 daga. Unginn er mjög vanþroska við fæðingu, aðeins um 2 cm á lengd og vegur um eitt gramm. Unginn kemur sér í poka móður sinnar og heldur sig þar í um sjö til tíu mánuði. Strax eftir að unginn hefur yfirgefið pokann er móðirin reiðubúin til mökunar á nýjan leik.
Orðsifjar
Orðið kengúra er dregið af ensku "kangaroo" sem aftur kemur úr Guugu Yimithirr orðinu gangurru, sem vísar til grákengúru. Nafnið var fyrst skráð "kanguru" þann 12. júlí 1770 í dagbók Sir Joseph Banks. Það gerðist þar sem nú er Cooktown, á bökkum Endeavour-ár, þar sem HMS Endeavour undir stjórn James Cook var dregið á land og næstum sjö vikur tók að gera við skemmdir sem það hafði orðið fyrir á Kóralrifinu mikla. Cook minntist fyrst á kengúrur í dagbókarfærslu þann 4. ágúst. Guugu Yimithirr er tungumál- Guugu Yimithirr þjóðflokksins á svæðinu.
Algeng saga um enska nafnið er að "kangaroo" þýði "Ég skil þig ekki" á Guugu Yimithirr. Samkvæmt þessari þjóðsögu voru Cook og Banks að rannsaka svæðið þegar þeir rákust á dýrið. Þeir spurðu nálægan frumbyggja hvað skepnurnar nefndust. Viðkomandi svaraði "Kangaroo", sem þýddi "Ég skil þig ekki", sem Cook tók fyrir nafnið á skepnunni. Þessi þjóðsaga var afsönnuð um 1970 af málfræðingnum John B. Haviland í rannsóknum hans á Guugu Yimithirr-fólkinu.
Heimildir
Jón Már Halldórsson. „Hvað getið þið sagt mér um kengúrur?“. Vísindavefurinn 10.3.2003. http://visindavefur.is/?id=3216. (Skoðað 15.5.2013).
Holtavörðuheiði
thumb|Fjallið [[Tröllakirkja_(við_Holtavörðuheiði)|Tröllakirkja á Holtavörðuheiði]]
Holtavörðuheiði er heiði á Norð-vesturlandi Íslands og samnefndur fjallvegur, sem fer yfir hana þvera, og nær heiðin frá Borgarfirði yfir í Hrútafjörð. Heiðin er ásamt Vatnsskarði og Öxnadalsheiði stór heiði á þjóðvegi 1 á leiðinni milli Reykjavíkur og Akureyrar. Efsti bær í Norðurárdal sunnan undir heiðinni var Fornihvammur, þar var gisti- og veitingastaður um skeið. En efsti bær að norðanverðu er Grænumýrartunga sem nú er í eyði. Hæsti punktur heiðinnar eru 407 metrar.
Lilja (planta)
Lilium (tegundir hverrar sem eru eiginlegar liljur) er ættkvísl jurtkenndra blómstrandi plantna sem vaxa af laukum, allar með áberandi blómum. Liljur eru blómstrandi plöntur sem eru mikilvægar í menningu og bókmenntum í mestöllum heiminum. Flestar tegundirnar eru upprunnar frá tempruðum svæðum norðurhvels, þó að útbreiðsla þeirra nái til heittempraða beltisins. Margar aðrar plöntur hafa "lilja" í almennu nafni þeirra án þess að vera skyldar eiginlegum liljum.
Lýsing
Liljur eru hávaxnir fjölæringar (frá 60 til 180 sm.). Þeir mynda nakta eða hýðislausa neðanjarðarlauka. Flestir laukarnir eru djúpt í jörð, en nokkrar tegundir mynda lauka við yfirborð. Margar tegundir mynda rætur á stönglum. Hjá þeim, vex laukurinn eðlilega í nokkurri dýpt í jarðveginum, og á hverju ári myndar nýrir stönglar aukarætur fyrir ofan laukinn þegar þeir koma upp. Þessar rætur eru viðbót við ræturnar á enda lauksins.
Blómin eru stór, oft ilmandi, og eru í ýmsum litum, m.a. hvít, gul, rauðgul, bleik, rauð og fjólublá. Stundum dröfnur eða blettir. Plönturnar eru síð-vor- eða sumar-blómstrandi.
Fræ þroskast síðla sumars. Þau hafa breytilegt og stundum flókin fræspírunar mynstur, mörg aðlöguð að svölum tempruðum climates.
Náttúrulega eru flestar tegundir af tempruðum svæðum lauffellandi og eru í dvala um vetur í sínu náttúrulega umhverfi. En nokkrar tegundir sem hafa útbreiðslu á svæðum með heitum sumrum og mildum vetri (Lilium candidum, Lilium catesbaei, Lilium longiflorum) missa laufin og eru með stuttan dvala um sumar og haust, spíra frá hausti til veturs, mynda dvergstöngul með blaðhvirvingu þangað til þær hafa fengið hæfilega kælingu, þá byrjar stöngullinn aftur að vaxa í hlýindum.
Flokkunarfræði
Flokkunarfræðileg skifting í undirættkvísl fylgir klassískri skiftingu Combers, samþykki á tegundum fylgir " World Checklist of Selected Plant Families", flokkunarfræði á undirættkvíslinni Pseudoliriumer úr Flora of North America, flokkunarfræðin á undirættkvíslinni Liriotypus tekur mið af Resetnik et al. 2007, flokkunarfræðin á Kínverskum tegundum (ýmsar undirættkvíslir) fylgja "Flora of China" og flokkunarfræðin á undirættkvíslinni Sinomartagon fylgir Nishikawa et al. sem og flokkunarfræðin á undirættkvíslinni Archelirion.
"World Checklist of Selected Plant Families", álítur Nomocharis sér ættkvísl, hinsvegar álíta sumir grasafræðingar Nomocharis sem hluta af Lilium.
Það eru sjö flokkar;
Daurolirion
Nokkrar tegundir áður taldar til þessarar ættkvíslar hafa verið fluttar í aðrar. Þessar ættkvíslir eru Cardiocrinum, Notholirion, Nomocharis og Fritillaria.
Orðsifjar
Grasafræðiheitið Lilium er Latneskt form og er Linnaean nafn. Latínuheitið er dregið af Grísku λείριον, leírion, yfirleitt talið vísa til eiginlegra, hvítra lilja eins og t.d. Madonnulilja. Orðið er tekið að láni frá Koptísku (mállýsk. Fayyumic) hleri, from standard hreri, frá Demotísku hrry, frá Egypsku hrṛt "blóm". Meillet heldur því fram að bæði egypska og gríska orðið séu hugsanlega tekin úr útdauðu, substratum tungumáli úr eystra miðjarðarhafssvæðinu. Grikkir notuðu einnig orðið κρῖνον, krīnon, þó fyrir liljur sem ekki voru hvítar.
Orðið "lilja" hefur í gegn um tíðina verið notað á ýmsar blómstrandi plöntur, oft með aðeins yfrborðskennd líkindi við eiginlegar liljur, þar á meðal vatnalilja, blálilja, köllulilja, dalalilja, daglilja og fleiri. Allar enskar þýðingar á biblíunni túlka hebreska shūshan, shōshan, shōshannā sem "lilju", en "lilja meðal þyrna" í Söngvum Salómons, til dæmis, gæti verið skógartoppur.
Útbreiðsla og búsvæði
Útbreiðsla lilja í gamla heiminum er um mestalla Evrópu, megnið af Asíu og Japan, suður til Indlands, og austur að Indókína og Filippseyjar. Í nýja heiminum eru þær frá suðurhluta Kanada niður í gegn um mest af Bandaríkjunum. Þær eru yfirleitt aðalagaðar skóglendi, oft fjallendi, sjaldnar graslendi. Fáeinar lifa af í mýrum og ásetar þekkjast í frumskógum suðaustur Asíu. Yfirleitt vilja þær hóflega súran jarðveg og eða kalklausann.
Ræktun
Margar tegundir eru ræktaðar í görðum í tempruðum og heittempruðum svæðum. Þær geta einnig verið ræktaðar sem pottaplöntur. Fjöldi blendinga hefur verið ræktaður. Sumar liljur, sérstaklega Lilium longiflorum, eru mikilvægar til afskurðar (vendi og blómaskreytingar).
Liljum er yfirleitt plantað sem laukum á dvalatímabilinu. Best þykir að setja þær niður á móti suðri (á norðurhveli), í vægum halla í dýpt sem er 2½sinnum hæð lauksins (nema Lilium candidum sem ætti að vera plantað við yfirborð jarðvegs). Flestar liljur kjósa frjósaman jarðveg,en gott frárennsli er nauðsynlegt. Margar tegundir blómstra í júlí eða ágúst (norðurhveli). Blómgunartími vissra liljutegunda byrjar á vorin, meðan aðrar blómstra síðsumars eða snemma á haustin. Þær hafa rætur sem draga laukana niður í hæfilega jarðvegsdýpt, þessvegna er æskilegra að planta þeim grunnt fremur en of djúpt. Sýrustig jarðvegs ætti að vera um 6.5 pH. Jarðvegurinn ætti að vera með góðu frárennsli, og plönturnar vökvaðar reglulega á vaxtartímabilinu. Plönturnar hafa yfirleitt kröftuga stöngla, en þær sem eru með þunga blómskipun gætu þurf stuðning.
Pestir og sjúkdómar
Blaðlýs geta lagst á plönturnar. Folaflugur nærast á rótunum. Lirfur Liljubjöllunnar geta valdið alvarlegum skemmdum á stönglum og blöðum. Liljubjalla verpir og lifir einungis á eiginlegum liljum (Lilium) og keisaraliljum (Fritillaria). Liljubjalla er mishrifin af tegundum liljuættar en hún er farin að hafa áhrif á innfæddar N-Amerískar tegundir. Dagliljur (Hemerocallis, ekki eiginlegar liljur) eru undanþegnar þessari plágu. Grasbítar og mýs geta skemmt eða eyðilagt plönturnar. Sniglar og þúsundfætlur ráðast á smáplöntur, blöð og blóm. Brúnir blettir geta bent til grámyglu. Ýmsir sveppa og vírussjúkdómar geta valdið mislitun laufa og vanvexti.
Fjölgun og vöxtur
Liljum er hægt að fjölga á nokkra vegu:
Samkvæmt rannsókn gerðri af Anna Pobudkiewicz og Jadwiga hjálpar notkun á flurprimidol blað-spreyi í takmörkun á lengingu stönguls hjá oriental liljum. (1)
Eitrun
Sumar liljutegundir eru eitraðar köttum. Þetta á sérstaklega við um Lilium longiflorum. Þó geta aðrar liljutegundir og hinar óskyldu Hemerocallis geta valdið sömu einkennum. Eiginleg eiturvirkni er óþekkt, en nýrun skemmast. Fara skal með köttinn strax til dýralæknis ef kötturinn er grunaður um að hafa étið einhvern hluta lilju - þar á meðal frjókorn sem hann hefur sleikt af feldinum.
Kína
Lilium laukar eru sterkjuríkir og ætir sem rótargrænmeti, þó að laukar sumra tegunda geta verið rammir. Laukar af Lilium lancifolium, Lilium pumilum eru ekki rammir, og sérstaklega Lilium brownii (Kínverska: 百合 干; pinyin: bǎihé gān) og Lilium davidii var. unicolor eru ræktaðir í stórum stíl í Kína sem lúxus eða heilsufæði, og eru oftast seldir þurrkaðir fyrir grasalækningar, en ferskir með öðru grænmeti. Þurrkaðir laukarnir eru oft notaðir í suðri til að bragðbæta súpur. Liljublóm eru sögð vera góð vegna vandamála í lungum, og hafa hressandi áhrif. Liljublóm og laukar eru étin sérstaklega að sumri, fyrir ætlaðan eiginleika að minnka innri hita. Þeir geta verið blandaðir og stir-fried, rifnir og notaðir til að þykkja súpu, eða unnin úr þeim sterkjan. Bragð og áferð þeirra hafa líkindi við kartöflur. Það eru fimm hefðbundnar tegundir lilja hverra laukar eru vottaðir og skráðir sem "grænmeti og ekki-undirstöðu matvæli" í "National geographical indication product list of China".
Ekki liljur
"Lilju" blómknúpparnir þekktir sem jīnzhēn (金针, "gullnar nálar") í Kínverskri matreiðslu eru daglilju; Hemerocallis fulva.
Uggageddur
Uggageddur (Fræðiheiti: Polypteriformes) eru ættbálkur innan Brjóskgljáfiska og innihalda aðeins eina ætt, polypteridae.
Watergate-hneykslið
thumb|right|Watergate-skrifstofubyggingin í Washington. Watergate-hneykslið var pólitískt hneykslismál sem kom upp á áttunda áratug 20. aldar í Bandaríkjunum. Upphaf málsins var það að upp komst um innbrot í höfuðstöðvar demókrataflokksins, Watergate-skrifstofubygginguna í Washington, sem leiddi til þess að repúblikaninn Richard Nixon, þáverandi forseti Bandaríkjanna, neyddist til að segja af sér og varð þar með fyrsti og eini forsetinn í sögu Bandaríkjanna til að gera það. Hneykslið leiddi einnig til þess að nokkrir af opinberum starfsmönnum Nixon voru ákærðir.
Saga málsins
Upphaf málsins var það að fimm menn voru handteknir fyrir að brjótast inn í höfuðstöðvar Demókrataflokksins 17. júní, 1972. Alríkislögreglan í Bandaríkjunum komst að því að innbrotsþjófarnir höfðu fengið greitt úr mútusjóð sem notaður hafði verið af fjáröflunarsamtökum stjórnar forseta Bandaríkjanna, Richard Nixon. Eftir að frekar sannanir leiddu í ljós að starfsfólk forsetans var viðriðið innbrotið fóru spjótin fljótlega að beinast gegn forsetanum sjálfum. Hljóðupptökur af skrifstofu forsetans sýndu síðan fram á að forsetinn hafði reynt að hylma yfir innbrotið.
Nixon ætlaði í fyrstu ekki að segja af sér og neitaði hann raunar alla tíð sök en eftir að lykilmenn Repúblikanaflokksins í öldungadeild Bandaríkjaþings upplýstu hann um að næsta víst væri að hann yrði ákærður í neðri deild þingsins og miklar líkur væru á sakfellingu í öldungadeild þingsins ákvað hann að segja af sér. Þann 9. ágúst 1974 varð Richard Nixon því fyrstur bandarískra forseta, og sá eini enn sem komið er, til þess að segja af sér. Eftirmaður Nixon, Gerald Ford, veitti honum síðar sakaruppgjöf en líklega hafði loforð Ford um að gera slíkt, áhrif á ákvörðun Nixon um að segja af sér.
Þrátt fyrir mikil áhrif Watergate-hneykslisins tókst aldrei að staðfesta hverju þjófarnir voru á höttunum eftir en líklegt er talið að ætlunin hafi verið að brjótast inn á skrifstofu Larry O‘Brien, formanns Demókrataflokksins. Ein kenningin er sú að Nixon hafi fengið upplýsingar um að á skrifstofu O‘Brien væru viðkvæm skjöl sem gætu haft úrslitaáhrif á niðurstöðu væntanlegra kosninga, Nixon í óhag. Skjöl þessi áttu að innihalda upplýsingar um ólögleg viðskipti á milli Richards Nixon og athafnamannsins Howards Hughes sem aldrei höfðu komið fram. Í kosningabaráttu Nixon til forseta árið 1960 hafði komist upp um hneyksli sem tengdist Donald Nixon, bróður Richard Nixon, og Howard Hughes. Hughes hafði lánað Donald Nixon peninga sem Nixon endurgreiddi ekki. Hneyksli þetta hafði neikvæð áhrif á kosningabaráttu Richards Nixon og hann kærði sig ekki um annað hneyksli og sá sig því knúinn til að koma höndum yfir þessi skjöl.
Búenos Aíres
thumb|Buenos Aires.
Búenos Aíres er stærsta borg og höfuðborg Argentínu. Borgin er á suðurbakka Río de la Plata (Silfuráin) á suðausturströnd Suður-Ameríku. Vegna mikilla áhrifa frá evrópskri menningu er borgin stundum kölluð „París Suður-Ameríku“. Á stórborgarsvæðinu búa um 15,6 milljónir manna.
Kasakkanatið
thumb|215x215dp|[[Frímerki|F rímerki frá Kasakstan sem sýnir Abul Khair Khan.]] Kasakkanatið (kasakska: Қазақ хандығы, Qazaq xandığı, قازاق خەندىغى ) var kasakst ríki sem tók við af Gullnu hirðinni, og stóð frá 1456 til 1847. Það var staðsett um það bil þar sem nú er Kasakstan. Á hátindi sínum náði það frá austurhluta Cumaniu (nú Vestur-Kasakstan) yfir stærstan hluta Úsbekistan, Karakalpakstan og ána Syr Darya og herjaði allt til Astrakan og Khorasan sem er núna í Íran. Þrælar voruð teknir í herförum kasaka til héraða í Rússlandi, Mið-Asíu, og Vestur-Síberíu (Basjkortostan) meðan kanatið stóð. Síðar veiktist kanatið vegna innrása Ojrada og Dsungara sem leiddu til í hnignunar þess og klofnings í þrjár Jüz („hirðir“) sem með tímanum misstu fullveldi sitt og voru að lokum innlimaðar í Rússneska keisaradæmið.
Samfélagsrýni
Samfélagsrýnir er einstaklingur sem leitast við að greina samtímann, stefnur og málefni. Hann sækir gjarnan í að deila niðurstöðum sínum með öðrum, bæði í ræðu og riti.
Hoya revoluta
Hoya revoluta er fjölær jurt í vaxblómaættkvísl. Útbreiðslan er í Indónesíu, Malakkaskaga og Singapúr.
Hoya upoluensis
Hoya upoluensis er fjölær jurt í vaxblómaættkvísl. Útbreiðslan er á Samóa.
Nýra
Nýra (fræðiheiti renes) er baunalaga þveitilíffæri sem sér um losun úrgangsefna á borð við ammóníak. Þar myndast þvag sem skilar sér niður þvagpípu til þvagblöðrunar.
Tengt efni
Nýrnahettur
Evrópukeppnin í knattspyrnu 1968
Evrópukeppnin í knattspyrnu 1968, oft nefnd EM 1968, var í þriðja skipti sem Evrópukeppni karla í knattspyrnu hefur verið haldin. Lokamótið fór fram í Ítalíu dagana 5. til 10. júní 1968 á vegum Knattspyrnusambands Evrópu. Ítalía gerði markalaust jafntefli í undanúrslitum gegn Sovíetríkjunum eftir venjulegan leiktíma og framlengingu en komust í úrslit með uppkasti. Úrslitaleikurinn gegn Júgóslavíu fór einnig jafntefli, eitt mark gegn einu, en í stað uppkasts var leikurinn endurspilaður 10. júní. Ítalía vann seinni úrslitaleikinn með tveimur mörkum gegn engu og unnu þar með sinn fyrsta titil á mótinu.
Undankeppni
Fjögur lið komust í úrslitakeppnina. Sigurvegararnir í átta forriðlum léku sín á milli í umspili um sætin fjögur.
Spánverjar komust áfram úr fyrsta riðli á kostnað liðs Tékkóslóvakíu. Bronslið Portúgal frá HM 1966 mátti sætta sig við annað sætið á eftir Búlgörum. Sovétmenn áttu ekki í vandræðum með að vinna þriðja riðil.
Einna mesta dramatíkin varð í fjórða riðli þar sem Vestur-Þjóðverjar virtust með pálmann í höndunum fyrir lokaleikinn. Þjóðverjar og Júgóslavar höfðu unnið hvorir sinn innbyrðisleikinn en markatala vestur-þýska liðsins var betri svo þeim dugði sigur gegn þriðja liðinu í riðlinum, Albönum sem voru með markatöluna 0:12 eftir þrjá leiki. Lokatölur í Tírana urðu 0:0 og silfurliðið frá síðustu heimsmeistarakeppni var úr leik.
Boðið var upp á 42 mörk í leikjunum tólf í fimmta riðli þar sem Ungverjar fóru með sigur af hólmi. Ítalir og Frakkar unnu sína riðla stórvandræðalaust. Bresku löndin fjögur voru saman í áttunda riðli, en úrslit hans voru fengin með því að leggja saman úrslit knattspyrnukeppni Bretlands fyrir leiktíðirnar 1966-67 og 1967-68. Skotar og Englendingar mættust í lokaumferðinni á troðfullum Hampden Park þar sem Skotar þurftu sigur en gestirnir héngu á jafntefli og komust áfram.
Vanheimild
Vanheimild er réttarágalli er felst í því að kröfuhafinn fær ekki umsamda réttarstöðu í samningi sínum við viðsemjanda sökum ósamrýmanlegra réttinda þriðja aðila.
Fullkomin vanheimild og vanheimild að hluta
Fullkomin vanheimild á sér stað þegar skuldarinn á ekki þá eign sem hann seldi en þá eignast kröfuhafi engan rétt og samningurinn gæti þá fallið niður. Vanheimild að hluta á sér stað þegar skuldarinn á beinan eignarrétt að viðkomandi eign en þriðji aðili á einhver óbein eignarréttindi að henni, svo sem á grundvelli áhvílandi veðs eða fjárnáms.
Upphafleg og eftirfarandi vanheimild
Upphafleg og eftirfarandi vanheimild er flokkun vanheimildar eftir því hvort hún var til staðar við stofnun samnings (upphafleg) eða hvort til hennar stofnaðist síðar (eftirfarandi).
Blóðarfi
Blóðarfi (fræðiheiti: Polygonum aviculare) er einær jurt í súruætt (Polygonaceae). Hann finnst víða á tempruðum svæðum, en virðist vera upprunninn frá Evrasíu og Norður-Ameríku.
Jóhann Konráðsson og Kristinn Þorsteinsson syngja íslensk alþýðulög
Jóhann Konráðsson og Kristinn Þorsteinsson syngja íslensk alþýðulög er 45-snúninga hljómplata gefin út af Tónaútgáfunni árið 1969. Á henni flytja Jóhann Konráðsson og Kristinn Þorsteinsson fimm lög. Undirleik annast Guðrún Kristinsdóttir. Platan er hljóðrituð í mono. Ljósmynd:Gunnlaugur P. Kristinsson. Prentun umslags: Valprent hf. Akureyri.
Oddastaðavatn
Oddastaðavatn er stöðuvatn í Kolbeinsstaðahreppi í Hnappadal á Snæfellsnesi. Stöðuvatn þetta er um 3 ferkílómetrar að umfangi og 15 m á mesta dýpi. Oddastaðavatn er hringlaga nokkuð og vogskorið mjög og í það fellur vatn úr Hlíðarvatni. Þá er nokkuð fuglalíf í kring um tvo hólma sem eru úti í miðju vatninu. Afleggjari er á milli Hlíðarvatns og Oddastaðavatns og liggur hann frá þjóðveginum að Hallkelsstaðahlíð.
Lundaveldið
thumb|right|550x550dp|Lundaveldið sést fyrir miðju litað bleikt. Lundaveldið (um 1665-1887), var afrískt sambandsríki þar sem nú eru Austur-Kongó, norðausturhluti Angóla og norðvesturhluti Sambíu. Miðstöð þess var í Katanga.
Árið 1680 réði Lundaveldið yfir 150.000 km² lands. Á hátindi sínum á 19. öld hafði það tvöfaldast að stærð og náði yfir 300.000 km². Ríkið átti öflugan her og myndaði pólitísk tengsl við konungsætt Lubaveldisins með mægðum.
Náttúrufræðistofa Kópavogs
Náttúrufræðistofa Kópavogs var opnuð í desember 1983. Til að byrja með var stofnunin til húsa að Digranesvegi 12 en hefur hún verið flutt í Hamraborg 6a, í sama hús og Bókasafn Kópavogs. Hlutverk Náttúrufræðistofunnar er að safna, varðveita og sýna náttúrugripi, ásamt því að standa að fræðslu og rannsóknum í náttúrufræðum og stuðla að náttúru- og umhverfisvernd.
Upphaf Náttúrufræðistofu Kópavogs má rekja til kaupa Kópavogsbæjar á skeldýrasafni Jóns Bogasonar. Þetta skeldýrasafn er einn af kjörnunum í náttúrugripasafni Náttúrufræðistofunnar. Einnig myndaðist töluvert fuglasafn á tímum Árna Waag sem var fyrsti forstöðumaður stofunnar. Á síðustu árum hefur svo orðið til gott safn af berg- og steintegundum. Það er Kópavogsbær sem stendur að rekstri stofunnar en hún hefur einnig aflað verulegra sértekna með útseldum verkefnum.
Húsnæði Náttúrufræðistofunnar er það fyrsta á landinu sem er hannað fyrir náttúrufræðisafn frá grunni og er því öll aðstaða og þjónusta eins og best verður á kosið. Náttúrufræðistofan sér um ýmsar rannsóknir og eru þær einkum á sviði vatnavistfræði. Unnin hafa verið verkefni af öllum stærðum og gerðum og í samstarfvi við aðrar rannsóknarstofnanir jafnt innanlands og utan. Sum verkefni hafa verið unnin fyrir eigin reikning en önnur hafa hlotið styrki. Einnig hefur verið nokkuð um útseld verkefni. Núverandi forstöðumaður er Finnur Ingimarsson (1.9.2014-) en hann er þriðji aðilinn sem gegnir þeirri stöðu. Fyrsti forstöðumaður var Árni Waag (1983-1992) og svo Hilmar J. Malmquist (1992-2014).
Millennium Stadium
thumb|right|Vesturhlið Millennium Stadium Millennium Stadium (velska: Stadiwm y Mileniwm) er þjóðaríþróttaleikvangur Wales, í höfuðborginni Cardiff. Þetta er heimavöllur velska landsliðsins í ruðningi og hýsir líka oft leiki velska landsliðsins í knattspyrnu. Leikvangurinn er líka notaður fyrir alls kyns stórviðburði og tónleika. Hann tekur 74.500 manns í sæti.
Reykjavík Guesthouse
Reykjavík Guesthouse er íslensk kvikmynd.
Skákbyrjun
Skákbyrjun kallast nokkrir fyrstu leikir í skák. Skákmeistarar tefla oftast þekktar skábyrjanir og teflist þá skákin gjarnan samkvæmt ákveðinni leikjaröð í 10 til 20 leiki. Skákbyrjanair hafa marga undirflokka.
Algengustu skákbyrjanir
Byrjanir kallast varnir, þegar svartur leikur þeim.
Skólahljómsveit Vesturbæjar og Miðbæjar
Skólahljómsveit Vesturbæjar og Miðbæjar (skammstafað SVoM, áður Skólahljómsveit Vesturbæjar) er íslensk skólalúðrasveit sem starfrækt er í Vesturbæ Reykjavíkur. Hljómsveitin býður upp á kennslu á blásturs- eða slagverkshljóðfæri og tónfræði samhliða spili með sveitinni, og er hún einkum ætluð nemendum á grunnskólastigi. Hljómsveitinni er skipt í þrjár deildir fyrir mislangt komna: yngri sveit, miðsveit og eldri sveit. Í yngri sveitinni eru nemendur allt frá átta ára aldri, sem eru margir nýbyrjaðir að læra á hljóðfæri, en elstu nemendur í þeirri eldri eru nú 15 ára gamlir.
Höfuðstöðvar sveitarinnar eru í Vesturbæjarskóla, en sveitin starfar í skólahverfum Vesturbæjarskóla, Grandaskóla, Melaskóla (og Hagaskóla), Austurbæjarskóla, Hlíðaskóla og Háteigsskóla í samstarfi við skólana um kennsluaðstöðu. Núverandi stjórnandi sveitarinnar er Ingi Garðar Erlendsson. Æfingaaðstaða skólahljómsveitarinnar var áður í Hljómskálanum, húsi Lúðrasveitar Reykjavíkur, en Lárus Halldór Grímsson, stjórnandi L.R., stjórnaði lengi skólahljómsveitinni líka.
Agathis lenticula
Agathis lenticula er tegund af barrtrjám sem vex í Borneó. Það verður um 45 m hátt.
Lifur
thumb|Kindalifur með [[Gallblaðra|gallblöðru (7)]] Lifur er kirtill sem þjónar margþættum tilgangi meðal dýra sem hana hafa. Í spendýrum er þetta stærsti kirtillinn. Hún vegur um 1,5 kg í mönnum og er staðsett rétt neðan við þind hægra megin í kviðarholi. Aðalstarf hennar er að halda blóðsykurjafnvægi en glýkógenbirgðir líkamans er þar að finna. Hún ýmist myndar glýkógen til geymslu úr einsykrum eða losar einsykrur úr glýkógenbirgðunum.
Lifrin sér einnig um að mynda fitu og að brenna hana. Hún myndar einnig gall sem er nauðsynlegt fyrir meltingu fitu. Lifrin myndar margar gerðir prótína og er forðabúr fituleysinna vítamína. Lifrin gegnir einnig lykilhlutverki í losun úrgangsefna með því að gera þau óvirk með einhverjum hætti. Vegna þess hve mikin þátt hún á í hreinsun blóðs, geymslu næringarefna og úrvinnslu er hún afar blóðrík. Inn í hana liggur tvöföld blóðrás, annars vegar lifrarslagæð, sem flytur til hennar blóð frá hjartanu, og hins vegar lifrarportæð, sem flytur blóð frá görnunum. Þessar æðar sameinast í sérstæðum háræðum sem nefnast stokkháræðar og veita blóði inn í lifrina. Lifrin býr til gall sem sem eyðir skaðlegum efnum t.d. lyfjum og vínanda (alkóhól). Gallið er geymt í gallblöðru og er því seytt út í mjógirni eftir þörfum.
Jafnrétti
Jafnrétti er það ástand þar sem allir einstaklingar í ákveðnu samfélagi eða hóp eru jafnir og hafa sömu stöðu. Margir þættir spila saman í að tryggja einstaklingi jafnrétti, en það byggist meðal annars á jöfnum borgaralegum réttindum, tjáningarfrelsi, eignarrétti og jöfnum aðgangi að vörum og þjónustu. Jafnrétti nær til allra innan tiltekins samfélags, og veitir öllum sömu möguleika og skyldur. Til þess að haldið sé utan um jafnréttisástand er krafið afnáms lögskyltrar stéttaskiptingar og mismununar fólks á grunni óumbreytanlegra eiginleika vitundar þess. Sem dæmi um slíka eiginleika má nefna kyn, aldur, kynþátt, kynhneigð, kynvitund, stétt, móðurmál, trúarbrögð, heilsuástand og fötlun.
Viðskiptabréf
Viðskiptabréf er framseljanleg, óskilyrt, og skrifleg skuldbindandi yfirlýsing sem gefur nafngreindum eða ónafngreindum handhafa hennar rétt til þess að fá greiðslu úr hendi útgefandi bréfsins (skuldara) í samræmi við efni hennar. Engin almenn skilgreining er til á hugtakinu í landslögum en ályktað er að skuldabréf, víxlar, tékkar (ávísanir), hlutabréf, farmskírteini, og hlutdeildarskírteini teljist örugglega vera viðskiptabréf. Álitið er að annars konar yfirlýsingar teljist einnig viðskiptabréf ef þær uppfylla kröfur sem gerðar eru til slíkra bréfa. Áður fyrr flokkuðust líftryggingarskírteini sem viðskiptabréf en gera það ekki lengur.
Aðalmeðferð
Aðalmeðferð er sá liður í rekstri dómsmáls þar sem rætt er efnislega um þær dómkröfur sem lagðar hafa verið fram í því máli. Sá liður skiptist venjulega í forflutning, skýrslutökur, vettvangsgöngu, munnlegan málflutning, og svo dómtöku.
Breiðnefur
Breiðnefur (fræðiheiti: Ornithorhynchus anatinus) er spendýr af breiðnefsætt. Þrátt fyrir að breiðnefurinn sé spendýr hefur hann enga spena en afkvæmi hans nærast á mjólk sem móðirin seytir um húðfellingu líkt og hjá mjónefjum (fræðiheiti: Tachyglossus aculeatus). Breiðnefurinn er, ásamt mjónefum, síðasta eftirlifandi tegund nefdýraættbálksins. Í lok 18. aldar barst skinn af furðulegri skepnu til London frá Ástralía. Það var breiðnefur eða ,,vatnamoldvarpa“ eins og landnemar í Ástralíu kölluðu dýrið og síðar meir var dýrinu gefið latneska heitið Ornithorhyncus, þ.e. „fuglsnefur“. Það er vísindaheitið yfir þessar lífverur en hér á Íslandi nefnist dýrið breiðnefur. Dýrið er með gogg og sundfit eins og fugl, en skríður um og verpir eggjum eins og dýr af skriðdýraætt. Þrátt fyrir þessar staðreyndir er hann spendýr og má sjá að breiðnefurinn er með loðinn feld sem er tákn spendýra. Þegar átti að greina dýrið og í hvaða flokki það ætti heima komu vísindamenn sér saman um að um spendýr væri að ræða þrátt fyrir að dýrið liti ekki út sem slíkt. En í hópi spendýra eru þó margar gjörólíkar lífverur, t.d. ljón, fílar og menn.
Heimkynni
Breiðnefurinn lifir í vatni í Eyjaálfu, og finnst helst í ám í austanverðri Ástralíu. Þótt aðalheimkynni dýrsins séu í því landi er breiðnefurinn ekki útbreiddur um Ástralíu. Eins og útbreiðslukortið hér til hliðar sýnir hefur einnig mátt finna dýrið á eyjunni Tasmaníu. Þar sem breiðnefurinn er vatnadýr og þarf stöðugan aðgang að vatni getur hann ekki lifað hvar sem er. Í vatni á breiðnefurinn auðvelt með að athafna sig. Feldur hans er vatnsfráhrindandi og hann syndir auðveldlega í ám og vötnum því hann hefur þróað með sér sundfit á milli tánna.
Útlit
thumb|left|Breiðnefur í öllu sínu veldi Útlit breiðnefsins verður að teljast mjög sérkennilegt, sem varð til þess að þegar vísindamenn kynntu þetta spendýr fyrir heiminum töldu margir að um grín eða fölsun væri að ræða. Dýrinu svipar til kanínu í hárafari og stærð. En hinn loðni feldur er ekki það sérkennilega í útliti breiðnefsins því dýrið er með sundfit milli táa og stóran flatan gogg eins og önd. Þegar vísindamenn fengu dýrið inn á borð til sín kom síðan á óvart að goggur dýrsins var ekki harður eins og fuglsnef heldur mjúkur og leðurkenndur.
Mataræði
Fæða breiðnefsins er fjölbreytt en hann nærist helst á alls kyns smádýrum. Þau finnur hann á árbotninum og er þar helst um að ræða alls kyns vatnaskordýr, smákrabba, vatnarækjur, snigla, orma, halakörtur og smáfisk.
Lárentíus Kálfsson
Lárentíus Kálfsson (10. ágúst 1267 – 16. apríl 1331) var biskup að Hólum 1324 – 1331, eða í 7 ár. Helsta heimildin um ævi hans og störf er Lárentíus saga, sem er almennt talin rituð af Einari Hafliðasyni.
Foreldrar: Kálfur (systursonur Þórarins kagga prests á Völlum í Svarfaðardal), og Þorgríma Einarsdóttir. Þau bjuggu um tíma á Efra-Ási í Hjaltadal.
Lárentíus lærði fyrst hjá Þórarni kagga ömmubróður sínum á Völlum, síðan hjá Jörundi biskupi á Hólum. Vígðist prestur 1288 og var skólameistari á Hólum næstu þrjú ár. Var prestur að Hálsi í Fnjóskadal 1292–1293. Fór síðan að Hólum, hrökklaðist þaðan vegna ágreinings við biskup og fór í Skálholt og tók Árni Þorláksson biskup við honum. Fór til Noregs 1294, var í þjónustu Jörundar erkibiskups næstu ár og tók þá þátt í deilum hans við kórsbræður. Var sendur til Íslands 1307 til eftirlits með kristnihaldi, en var illa tekið. Fór aftur til Noregs 1308, var þá handtekinn af kórsbræðrum í Niðarósi og settur í fangelsi, og sendur aftur til Íslands vorið 1309. Var hann um tíma í Þykkvabæjarklaustri, síðan á Þingeyrum og víðar við kennslu. Sættist við Auðun biskup rauða haustið 1319 og kenndi dóttursonum hans. Við fráfall Auðunar biskups 1322, varð Lárentíus eftirmaður hans sem biskup á Hólum, vígður 1324.
Lárentíus var annálaður fyrir góða fjárgæslu og ölmusumildi. Hann var vel að sér í kirkjulögum og siðavandur, áminnti jafnt háa sem lága, sem létu sér það lynda. Hann stofnsetti m.a. prestaspítala á Kvíabekk í Ólafsfirði. Um hann er Lárentíus saga biskups.
Sonur Lárentíusar, með norskri konu, var Árni Lárentíusson, síðar munkur á Þingeyrum.
Aporofobia
Aporofóbía eða fátækraandúð er hugtak yfir ótta við og andúð á fátæku, umkomulausu og hjálparvana fólki. Orðið var upphaflega smíðað í kringum 1990 af spænska heimspekingnum Adela Cortina og er sett saman úr forngríska orðinu άπορος sem merkir allslaus og fátækur og φόβος sem merkir ótti. Munur á fátækraandúð og útlendingahatri er að það er ekki mismunun eða jaðarsetning innflytjenda eða fólks af framandi uppruna ef það fólk á eignir og fé eða hefur háa þjóðfélagsstöðu.
Müller
Müller (fæddur 31. janúar 1966) er brasilískur fyrrverandi knattspyrnumaður. Hann spilaði 56 leiki og skoraði 12 mörk með landsliðinu.
Oxytósín
Oxytósín (hríðarhormón eða mjaltavaki) er prótein hormón sem venjulega myndast í undirstúku heilans og leysist út í afturhluta heiladinguls. Það leikur hlutverk í félagslegri tengslamyndun, barnsburði og tímabilinu eftir barnsburð. Oxýtósín seytist út í blóðið sem viðbragð við ást eða fæðingarhríðum. Það auðveldar fæðingu, tengslamyndun og við seytingu mjólkur þegar geirvörtur eða spenar örvast. Rannsóknir hafa einnig farið fram varðandi tengsl oxytósín við fullnægingu, kvíða og viðurkenningu.
Stím
Stím ehf er íslenskt eignarhaldsfélag sem er skráð á Jakob Valgeir Flosason, útgerðarmann í Bolungarvík. Fyrirtækið er til rannsóknar hjá sérstökum saksóknara fyrir hugsanleg lögbrot.
Samkvæmt yfirlýsingu frá Jakobi Valgeiri var félagið stofnað 16. nóvember 2007 í þeim tilgangi að sjá um eignarhald, umsýslu, kaup og sölu á verðbréfum. Strax við stofnun fjárfesti Stím í 3,8% hlut í FL Group fyrir 8,4 milljarða króna og 4,3% hlut í Glitni fyrir 16,4 milljarða króna. Þessi fyrirtæki tvö voru þá þegar nokkuð krosseignatengd. Samanlagt námu þessar fjárfestingar 24,8 milljarða króna en þar af komu 19,6 milljarða króna, eða tæp 80%, sem lán frá Glitni. Glitnir tók einvörðungu veð í bréfunum sem keypt voru. Stuttu eftir fjárfestinguna skilaði FL Group mesta tapi Íslandssögunnar, eða 70 milljörðum króna.
Í yfirlýsingu segir Jakob Valgeir að frumkvæðið að þessum viðskiptum hafi komið frá starfsmönnum Glitnis sem leituðu til hans og fleiri fjárfesta. Þá segir hann:
Dictionary of the Scots Language
Dictionary of the Scots Language – (skammstafað DSL) – (skoska: Dictionar o the Scots Leid) – er skosk-ensk orðabók í netútgáfu, í umsjón Scottish Language Dictionaries Ltd. Orðabókin er aðgengileg á netinu án endurgjalds, og hefur að geyma tvær stærstu orðabækur um skoska tungu: Samanlagt hafa þessi 22 bindi að geyma fyllstu upplýsingar sem til eru um sögu skoskrar tungu. Auk orðasafnsins hafa bókaskrár, eða skrár um orðtekin rit, verið gerðar aðgengilegar á netinu.
Árið 2005 var bætt við gagnagrunninn nýjum viðauka, sem var unninn á vegum Scottish Language Dictionaries Ltd.
Undirbúningur netútgáfunnar var verkefni á vegum Háskólans í Dundee, frá febrúar 2001 fram í janúar 2004, með fjárstuðningi Scottish Executive, Arts and Humanities Research Board, Scottish Language Dictionaries Ltd, Russell Trust og Carnegie Trust for the Universities of Scotland. Verkefnisstjóri var Victor Skretkowicz og ritstjóri Susan Rennie.
EM Strasbourg Business School
EM Strasbourg Business School er evrópskur verslunarskóli með skólalóðir í Strassborg. Hann er stofnaður 1919. Árið 2019, var meistaranám hans í stjórnun (Master in Management program) í 79. sæti á heimsvísu skv. The Financial Times. Nám hans eru þrí-faggild af hinum alþjóðlegu samtökum AMBA, EPAS, and AACSB (evrópskar og norður amerískar faggildingarnefndir (samtök) fyrir MBA gráður). Skólinn á yfir 22 000 hollvini (alumni) í verslun og stjórnmálum, svo sem: Jean-Marc Zulesi (Franskur stjórnmálamaður).
Konungsríkið Matamba
Konungsríkið Matamba var konungsríki sem getið er í heimildum frá 16. öld. Það stóð þar sem nú er konungsríkið Baixa de Cassange í Angóla fram á 19. öld. Um tíma var það eitt af ríkjum konungsins yfir Kongó en árið 1631 lagði Nzinga Mbandi ríkið undir sig og sameinaði þannig Ndongo og Matamba. Þaðan hélt hún áfram andspyrnu gegn vaxandi yfirráðum Portúgala. Árið 1744 reyndu Portúgalir að leggja landið undir sig en mistókst það. Drottning Ndongo-Matamba, Anna 2. af Matamba, undirritaði friðarsamkomulag sem fól í sér að ríkið varð lénsríki Portúgals. Síðasti konungur Ndongo-Matamba var krýndur árið 1810. Landið var ekki að fullu sameinað Portúgölsku Angóla fyrr en undir lok 19. aldar þegar Portúgalir settu þar upp kaffiplantekrur.
Major League Soccer
thumb|Red Bull Arena í New Jersey var reistur sérstaklega fyrir knattspyrnu. Bandaríska úrvalsdeildin í knattspyrnu eða Major League Soccer (MLS) er hæsta atvinnumannadeild í knattspyrnu í Bandaríkjunum.
Deildin var stofnuð árið 1993 í tengslum við HM 1994 sem haldin var í BNA. Fyrsta tímabilið var árið 1996 og hófu þá 10 lið keppni. Deildin átti erfitt uppdráttar fyrstu árin og var tap á rekstrinum. Spilað var að mestu á amerískum fótboltavöllum (amerískur fótbolti) en síðar voru byggðir sérstakir knattspyrnuvellir.
Ætlunin er að fjölga liðum enn frekar og meðal annars eru fyrirhuguð lið frá St. Louis og Las Vegas. Þrjú lið í deildinni eru frá Kanada (Vancouver, Toronto og Montreal).
Höfuðstöðvar MLS eru í New York. Alþjóðlegar stjörnur hafa spilað í MLS eins og David Beckham, Zlatan Ibrahimovic, Frank Lampard, Steven Gerrard, Didier Drogba, Wayne Rooney og Lionel Messi.
Íslendingar sem hafa leikið í MLS
Auk þeirra var Jökull Elísabetarson valinn af Chicago Fire í nýliðavali 2009 en ekki varð af því að hann léki með félaginu.
Victoria
Victoria er fylki í suðausturhluta Ástralíu. Það er næstminnsta fylki landsins (það minnsta á meginlandinu), en líka það næstfjölmennasta með rúmar 5 milljónir íbúa. Höfuðborg fylkisins er Melbourne, næststærsta borg Ástralíu þar sem búa um 70% íbúa fylkisins. Evrópumenn settust fyrst að þar árið 1829 þar sem í dag er bærinn Portland og sex árum síðar settist fólk að í Melbourne. Frjálsir menn stofnuðu bæði þessi byggðarlög og þau voru því ekki fanganýlendur eins og flest fyrstu byggðarlög Breta í Ástralíu. Victoria tilheyrði upphaflega Nýja Suður Wales en var gerð að sérstakri nýlendu árið 1851, sama árið og þar fannst gull og gullæði hófst. Fylkið er mjög gróðursælt og meirihluti þess er skógi vaxinn. Áströlsku Alparnir ná yfir hluta fylkisins. Norðurlandamæri fylkisins liggja eftir Murrayfljóti sem er næstlengsta fljót Ástralíu (lengst er þverá þess Darling). Efnahagur fylkisins byggist enn að miklu leyti á námavinnslu þar sem grafið er eftir gulli eða kolum. Síðari tíma þróun hefur þó verið sú að ferðamannaþjónusta er farin að skipta meira og meira máli.
London Stadium
Knattspyrnufélagið West Ham United er nú helsti leigjandi vallarins og notar hann sem heimavöll sinn.
center|thumb|800px|Víðmynd.
Skyldusiðfræði
Skyldusiðfræði eða skyldufræði er hver sú siðfræðikenning sem einblínir á réttmæti athafna og telur að það felist einkum í ásetningi gerandans og ástæðum hans til athafna, svo sem skyldurækni, virðingu fyrir réttindum annarra og svo framvegis. Skyldusiðfræði í þessum skilningi er andstæð leikslokasiðfræði sem segir að réttmæti athafnar felist í afleiðingum hennar. Áhrifamesta skyldusiðfræðikenningin er siðfræðikenning Immanuels Kant.
Stephen King
Stephen Edwin King (f. 21. september 1947) er bandarískur rithöfundur.
Stephen King hefur skrifað smásögur, framhaldssögur en þó aðallega skáldsögur og þar má helst nefna bækur eins og The Green Mile, The Shining, It, Misery og The Body.
Á sínum ungu árum
Stephen King fæddist í Portland, Maine í Bandaríkjunum. Foreldrar hans voru Donald Edwin King og Nellie Ruth Pillsbury. Eldri bróðir Kings er David King, en hann var ættleiddur strax við fæðingu árið 1945. Donald, faðir Kings, yfirgaf fjölskylduna þegar King var tveggja ára gamall.
Leiðin til frægðar
Fyrsta skáldsaga Kings var Carrie sem samnefnd kvikmynd var gerð eftir. Skáldsöguna sendi hann til "Doubleday" sem launuðu honum með $2.500 fyrirframgreiðslu auk þess sem King fékk helming hagnaðarins af bókinni, sem nam $400.000. Stuttu eftir útgáfu bókarinnar lést móðir hans úr krabbameini.
Engjaskófarætt
Engjaskófarætt (fræðiheiti: Peltigeraceae) er ætt fléttna. Ættkvíslir engjaskófarættar eru engjaskófir og grýtur.
Á Íslandi vaxa 26 tegundir af engjaskófarætt, til dæmis dílaskóf, himnuskóf og skútagrýta.
Jórvíkurhöfði
thumb|right|Ísjakar við Jórvíkurhöfða Jórvíkurhöfði er höfði á norðvesturströnd Grænlands í norðanverðum Baffinsflóa.
Ingólfsfjörður
Ingólfsfjörður er u.þ.b. 8 km langur og 1,5 km breiður fjörður á Ströndum. Fjörðurinn er á milli nesjanna Munaðarness sem er sunnan við hann og aðskilur hann frá Norðurfirði, og Seljaness sem er norðan fjarðarins og aðskilur hann frá Ófeigsfirði. Ingólfsfjörður er langur og brattar hlíðar á báða vegu.
Samkvæmt Landnámabók er fjörðurinn kenndur við sinn fyrsta ábúanda, Ingólf Herröðarson. Bræður hans, Eyvindur og Ófeigur, námu nálæga firði. Faðir þeirra, Herröður hvítaský, var líflátinn að skipan Haraldar konungs.
Álöf dóttir Ingólfs var gift Eiríki snöru sem nam land frá Ingólfsfirði til Veiðileysu en bjó í Trékyllisvík. Samkvæmt því sem segir í Landnámabók brutu Austmenn skip sitt þar en gerðu úr hræinu nýtt skip er kallað var Trékyllir og á víkin að draga nafn af því.
Eggert Ólafsson segir frá því í Ferðabók sinni að þegar hann kom í Ingólfsfjörð hafi íbúarnir orðið hræddir og hlaupið burtu en bóndinn hafði þá ekki í 16 ár farið í kaupstað en fengið járn og aðra nauðsynjavöru úr Trékyllisvík.
Aðilasamlag
Aðilasamlag er í lögfræði hagræði er gerir tveimur eða fleiri stefnendum hverjum fyrir sig kleift að hafa uppi sjálfstæða dómkröfu gagnvart sama gagnaðilanum í einu dómsmáli, eða fyrir stefnandi að stefna tveimur eða fleirum í sama dómsmáli og gera sjálfstæða dómkröfu gagnvart hverjum þeirra. Eftir atvikum er eingöngu um heimild að ræða en svo eru til staðar aðstæður þar sem aðilasamlag er skylt. Gerðar eru þó kröfur um að dómkröfurnar í hverju máli séu raktar til sama atviks, sömu aðstöðu eða sama löggernings.